CELEX: 32020D1724
Language: ro
Date: 2020-11-17 00:00:00
Title: Decizia de punere în aplicare (UE) 2020/1724 a Comisiei din 17 noiembrie 2020 de modificare a anexei la Decizia de punere în aplicare (UE) 2020/1654 privind anumite măsuri provizorii de protecție împotriva gripei aviare înalt patogene de subtip H5N8 în Regatul Unit [notificată cu numărul C(2020) 8126] (Numai textul în limba engleză este autentic) (Text cu relevanță pentru SEE)

18.11.2020   
               
               
                  RO
               
               
                  Jurnalul Oficial al Uniunii Europene
               
               
                  L 386/35
               
            
         DECIZIA DE PUNERE ÎN APLICARE (UE) 2020/1724 A COMISIEI
         din 17 noiembrie 2020
         de modificare a anexei la Decizia de punere în aplicare (UE) 2020/1654 privind anumite măsuri provizorii de protecție împotriva gripei aviare înalt patogene de subtip H5N8 în Regatul Unit
         
            
               [notificată cu numărul C(2020) 8126]
            
         
         (Numai textul în limba engleză este autentic)
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Directiva 89/662/CEE a Consiliului din 11 decembrie 1989 privind controlul veterinar în cadrul schimburilor intracomunitare în vederea realizării pieței interne (1), în special articolul 9 alineatul (3), coroborat cu articolul 131 din Acordul privind retragerea Regatului Unit al Marii Britanii și Irlandei de Nord din Uniunea Europeană și din Comunitatea Europeană a Energiei Atomice („Acordul de retragere”),
         având în vedere Directiva 90/425/CEE a Consiliului din 26 iunie 1990 privind controalele veterinare și zootehnice aplicabile în schimburile din cadrul Uniunii cu anumite animale vii și produse în vederea realizării pieței interne (2), în special articolul 10 alineatul (3), în coroborare cu articolul 131 din Acordul de retragere,
         întrucât:
         
                     (1)
                  
                  
                     Decizia de punere în aplicare (UE) 2020/1654 a Comisiei (3) a fost adoptată ca urmare a apariției unui focar de gripă aviară înalt patogenă (HPAI) de subtip H5N8 într-o exploatație în care se află păsări de curte sau alte păsări captive din districtul Cheshire al Regatului Unit și a stabilirii unor zone de protecție și de supraveghere de către autoritatea competentă a Regatului Unit în conformitate cu Directiva 2005/94/CE a Consiliului (4).
                  
               
                     (2)
                  
                  
                     Decizia de punere în aplicare (UE) 2020/1654 prevede faptul că zonele de protecție și de supraveghere stabilite de Regatul Unit în conformitate cu Directiva 2005/94/CE trebuie să cuprindă cel puțin zonele menționate ca zone de protecție și de supraveghere în anexa la respectiva decizie de punere în aplicare.
                  
               
                     (3)
                  
                  
                     De la data adoptării Deciziei de punere în aplicare (UE) 2020/1654, Regatul Unit a notificat Comisiei apariția unui nou focar de HPAI de subtip H5N8 într-o exploatație în care se cresc păsări de curte sau alte păsări captive din districtul Herefordshire și a luat măsurile necesare în conformitate cu Directiva 2005/94/CE, inclusiv stabilirea unor zone de protecție și de supraveghere în jurul acestui nou focar epidemic.
                  
               
                     (4)
                  
                  
                     Comisia a examinat măsurile respective în colaborare cu Regatul Unit și admite faptul că limitele zonelor de protecție și de supraveghere stabilite de autoritatea competentă din Regatul Unit se află la o distanță suficientă față de exploatația în care a fost confirmat noul focar epidemic de HPAI de subtip H5N8.
                  
               
                     (5)
                  
                  
                     Pentru a se preveni orice perturbări inutile ale comerțului din Uniune și pentru a se evita impunerea de către țări terțe a unor bariere nejustificate în calea comerțului este necesar să se descrie rapid la nivelul Uniunii, în colaborare cu Regatul Unit, noile zone de protecție și de supraveghere stabilite de Regatul Unit în conformitate cu Directiva 2005/94/CE. Prin urmare, este necesar ca zonele de protecție și de supraveghere menționate pentru Regatul Unit în anexa la Decizia de punere în aplicare (UE) 2020/1654 să fie modificate.
                  
               
                     (6)
                  
                  
                     În consecință, până la următoarea reuniune a Comitetului permanent pentru plante, animale, produse alimentare și hrană pentru animale, este necesar ca anexa la Decizia de punere în aplicare (UE) 2020/1654 să fie modificată pentru a se actualiza regionalizarea la nivelul Uniunii și a se ține cont de noile zone de protecție și de supraveghere stabilite în conformitate cu Directiva 2005/94/CE de către Regatul Unit și durata restricțiilor aplicabile acestora.
                  
               
                     (7)
                  
                  
                     Prin urmare, este necesar ca Decizia de punere în aplicare (UE) 2020/1654 să fie modificată în consecință.
                  
               
                     (8)
                  
                  
                     Având în vedere caracterul urgent al situației epidemiologice din Uniune în ceea ce privește răspândirea HPAI de subtip H5N8, este important ca modificările anexei la Decizia de punere în aplicare (UE) 2020/1654 efectuate prin prezenta decizie să intre în vigoare cât mai curând posibil.
                  
               
                     (9)
                  
                  
                     Prezenta decizie urmează să fie revizuită la următoarea reuniune a Comitetului permanent pentru plante, animale, produse alimentare și hrană pentru animale,
                  
               ADOPTĂ PREZENTA DECIZIE:
         
            Articolul 1
            Anexa la Decizia de punere în aplicare (UE) 2020/1654 se înlocuiește cu textul anexei la prezenta decizie.
         
         
            Articolul 2
            Prezenta decizie se adresează Regatului Unit al Marii Britanii și Irlandei de Nord.
         
         
            Adoptată la Bruxelles, 17 noiembrie 2020.
            
               
                  Pentru Comisie
               
               Stella KYRIAKIDES
               
                  Membru al Comisiei
               
            
         
         
            (1)  JO L 395, 30.12.1989, p. 13.
         
            (2)  JO L 224, 18.8.1990, p. 29.
         
            (3)  Decizia de punere în aplicare (UE) 2020/1654 a Comisiei din 6 noiembrie 2020 privind aplicarea anumitor măsuri provizorii de protecție împotriva gripei aviare înalt patogene de subtip H5N8 în Regatul Unit (JO L 372, 9.11.2020, p. 52).
         
            (4)  Directiva 2005/94/CE a Consiliului din 20 decembrie 2005 privind măsurile comunitare de combatere a influenței aviare și de abrogare a Directivei 92/40/CEE (JO L 10, 14.1.2006, p. 16).
      
      
         
            ANEXĂ
            
               
                  
                     „ANEXĂ
                     PARTEA A
                     Zonă de protecție, astfel cum este menționată la articolul 1:
                     
                                 
                                    Regatul Unit
                                 
                                 
                                             Zona care cuprinde:
                                          
                                          
                                             Data până la care se aplică, în conformitate cu articolul 29 alineatul (1) din Directiva 2005/94/CE
                                          
                                       
                                             Those parts of the county of Cheshire (ADNS code 00140) contained within a circle of a radius of three kilometres, centred on WGS84 dec. coordinates N53.25 and W2.81
                                          
                                          
                                             27.11.2020
                                          
                                       
                                             Those parts of the county of Herefordshire (ADNS code 00051) contained within a circle of a radius of three kilometres, centred on WGS84 dec. coordinates N52.17 and W2.81
                                          
                                          
                                             8.12.2020
                                          
                                       
                           PARTEA B
                     Zonă de supraveghere, astfel cum este menționată la articolul 1:
                     
                                 
                                    Regatul Unit
                                 
                                 
                                             Zona care cuprinde:
                                          
                                          
                                             Data până la care se aplică, în conformitate cu articolul 31 din Directiva 2005/94/CE
                                          
                                       
                                             Those parts of the county of Cheshire (ADNS code 00140) extending beyond the area described in the protection zone and within the circle of a radius of ten kilometres, centred on WGS84 dec. coordinates N53.25 and W2.81
                                          
                                          
                                             6.12.2020
                                          
                                       
                                             Those parts of the county of Cheshire (ADNS code 00140) contained within a circle of a radius of three kilometres, centred on WGS84 dec. coordinates N53.25 and W2.81
                                          
                                          
                                             28.11.2020-6.12.2020
                                          
                                       
                                             Those parts of the county of Herefordshire (ADNS code 00051) extending beyond the area described in the protection zone and within the circle of a radius of ten kilometres, centred on WGS84 dec. coordinates N52.17 and W2.81
                                          
                                          
                                             17.12.2020
                                          
                                       
                                             Those parts of the county of Herefordshire (ADNS code 00051) contained within a circle of a radius of three kilometres, centred on WGS84 dec. coordinates N52.17 and W2.81
                                          
                                          
                                             9.12.2020-17.12.2020
                                          
                                       
                           
               ”